Publication: Magyar Közlöny
Issue: MK-2001-75 (Year: 2001, Number: 75)
Era: 1990-2004
Section: 23. § Az illetékekről szóló 1990. évi XCIII. törvény (a továbbiakban: Itv.) a következő címmel és a cím utáni
Paragraph Index: 898

23. § Az illetékekről szóló 1990. évi XCIII. törvény (a továbbiakban: Itv.) a következő címmel és a cím utáni 17/B. §-sal egészül ki: „Az egyéni kisvállalkozói vagyon öröklési és ajándékozási illetékkedvezménye 17/B. § (1) Az egyéni vállalkozóként működő kisvállalkozó (e § alkalmazásában a továbbiakban: kisvállalkozó) kizárólag üzleti célt szolgáló vállalkozói vagyonának öröklése, továbbá — az ajándékozó kisvállalkozásának megszüntetésére való tekintettel — az ilyen vagyonnak az egyéni vállalkozás megszüntetését követő három hónapon belüli ajándékozása esetén a magánszemély örökös, illetve a magánszemély megajándékozott az általa megszerzett vállalkozói vagyon forgalmi értékéből a (3)—(5) bekezdésben meghatározott illetékalap kedvezményre jogosult, ha a vállalkozást a fizetési meghagyás jogerőre emelkedése évének utolsó napjától számított legalább három évig egyéni vállalkozói igazolvánnyal folytatja.

Source: https://magyarkozlony.hu/hivatalos-lapok/e2aa6773a5da50df476ab694f1ce727753cb4537/dokumentumok/bb783d1634367a9d8ca619201aa43f17313e29ec/letoltes